Codul etic al utilizatorului informaticii

Utilizatorii sunt persoane fizice şi juridice care folosesc hardware, software şi beneficiază de servicii informatice.
Utilizatorii de informatică desfăşoară activităţi în conformitate cu principiile etice dacă:
1.	Folosesc software, hardware şi alte resurse obţinute prin mijloace legale;
2.	Respectă integral condiţiile definite în contractele încheiate cu proprietarii aplicaţiilor sau resurselor informatice;
3.	Folosesc produsul software potrivit destinaţiei pentru care a fost realizat;
4.	Nu folosesc unele facilităţi puse la dispoziţie de respectivul produs pentru a evita măsurile de securitate sau pentru a sparge codurile altui produs informatic; 
5.	Îşi procură prin metode legale alte resurse informatice care sunt necesare utilizării produsului, conform specificaţiilor distribuitorului;
6.	Gestionează în limitele prevăzute de lege numărul de còpii pe care le fac pentru arhivare şi reâncărcare în cazul distrugerii variantei iniţiale;
7.	Nu ies în afara limitelor permise de lege prin vânzarea, închirierea sau împrumutul produselor software contractate;
8.	Nu desfăşoară activităţi menite spargerii codului sau evitării măsurilor de securitate ale produselor informatice;
9.	Precizează de fiecare dată  produsul informatic cu ajutorul căruia au obţinut rezultatele finale pe care le prezintă în cărţi, simpozioane, analize sau sinteze;
10.	Nu modifică în afara limitelor stabilite de comun acord cu cel care îi oferă produsul respectiv, codul sursă al acestuia;
Condiţiile legale trebuie respectate de toţi utilizatorii de software, indiferent dacă ceea ce folosesc este software de bază, software de aplicaţii sau este software destinat utilizării pe un singur calculator sau este destinat utilizării în  reţele sau pe Internet.
În afara acestor reguli care trebuie respectate şi care decurg din legislaţia aflată în vigoare, toţi utilizatorii de software respectă şi un set de reguli etice în ceea ce priveşte utilizarea software:
-	utilizatorul foloseşte produsul numai în scopurile pentru care acesta a fost creat, care sunt prezentate în documentaţia aferentă;
-	utilizatorul raportează distribuitorului sau elaboratorului produsului respectiv  neajunsurile produsului informatic;

Acestea reprezintă doar un set de reguli minimale care trebuie respectate de toţi utilizatorii de produse sau servicii informatice. Diferitelor categorii de utilizatori li se mai adaugă la acestea reguli specifice categoriei în care se încadrează.